Tnax-il vaġun iġorru żejt mhux maħdum ħadu n-nar fil-lvant ta’  North Dakota wara ħabta bejn żewġ ferroviji. L-inċident, l-aħħar f’sensiela ta’ inċidenti simili fejn jidħlu t-trasport taż-żejt bil-ferroviji, wassal għal ħames spluzzjonijiet qawwija. Il-każ seħħ wara li ferrovija li kienet qed iġorr is-soybean qabzet il-linji u l-ferrovija li kienet qed iġorr iż-żejt baqgħet dieħla fiha. Ma hemmx rapporti ta’ nies mejta jew midruba iżda r-residenti  fil-viċinanzi ngħataw parir jibqgħu fi djarhom biex ma jibilgħux duħħan velemuż.